দ্য নোবেল কুরআন: মিনিং উইথ এক্সপ্লেইনেটোরি নোটস
দ্য নোবেল কুরআন: মিনিং উইথ এক্সপ্লেইনেটোরি নোটস (ইংরেজি: The Noble Quran: Meaning With Explanatory Notes, অনুবাদ 'মহিমান্বিত কুরআন : ব্যাখ্যামূলক টীকাসহ অর্থ') মুহাম্মদ তাকি উসমানির রচিত ইংরেজি ভাষায় কুরআনের অনুবাদ ও ব্যাখ্যামূলক টীকা। এটি ২০০৭ সালে দারুল উলুম করাচি থেকে ২ খণ্ডে প্রকাশিত হয়। এটি মূলত উর্দু মাআরিফুল কুরআনের ইংরেজি অনুবাদ। ধারণা করা হয়, এটিই ঐতিহ্যবাহী দেওবন্দি আলেমদের দ্বারা লিখিত কুরআনের প্রথম ইংরেজি অনুবাদ। যারা দেওবন্দি আলেমদের দ্বারা এমন একটি প্রামাণিক রচনা খুঁজেন তাদের জন্য এটি খুবই গুরুত্বপূর্ণ বিবেচিত হয়।